Document ID: 32001R0371

Uredba Komisije (ES) št. 371/2001
z dne 23. februarja 2001
o spremembi Uredbe (ES) št. 2734/2000 o spremembi Uredbe (EGS) št. 1627/89 o odkupu govejega mesa z razpisom in o odstopanju od ali spremembi Uredbe (ES) št. 562/2000 o določitvi podrobnih pravil za uporabo Uredbe Sveta (ES) št. 1254/1999 glede odkupa govejega mesa
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso [1] in zlasti člena 47(8) Uredbe,
ob upoštevanju naslednjega:
(1) Uredba Komisije (ES) št. 2734/2000 z dne 14. decembra 2000 o spremembi Uredbe (EGS) št. 1627/89 o odkupu govejega mesa z razpisom in o odstopanju od ali spremembi Uredbe (ES) št. 562/2000 o določitvi podrobnih pravil za uporabo Uredbe Sveta (ES) št. 1254/1999 glede odkupa govejega mesa [2], kakor je bila nazadnje spremenjena z Uredbo (ES) št. 283/2001 [3], uvaja številne spremembe in odstopanja od Uredbe Komisije (ES) št. 562/2000 [4], da bi se uprla izjemnim razmeram na trgu, ki je posledica nedavnih dogodkov v zvezi z govejo spongiformno encefalopatijo (BSE).
(2) Glede na te izjemne razmere na trgu in da bi izboljšali učinkovitost intervencijskih ukrepov, predvidenih v Uredbi (ES) št. 2734/2000, naj se seznam kategorij, upravičenih do intervencije, dopolni, tako da bo vključeval kategorijo C za Avstrijo. Ta uredba naj se ustrezno spremeni.
(3) Glede na razvoj razmer, naj ta uredba začne veljati takoj.
(4) Ukrepi, predvideni s to uredbo, so v skladu z mnenjem Upravljalnega odbora za goveje in telečje meso -
SPREJELA NASLEDNJO UREDBO:
Člen 1
Člen2 Uredbe (ES) št. 2734/2000 se nadomesti z naslednjim:
"Člen 2
Ne glede na prvi pododstavek člena 4(1) Uredbe (ES) št. 562/2000 so dodatni proizvodi, ki se lahko odkupijo v intervenciji, naslednji:
- kategorija A, razred O2 in razred O3,
- Avstrija: kategorija C, razred U3, razred R3 in razred O3,
- Irska: kategorija C, razred O4,
- Združeno kraljestvo-Severna Irska: kategorija C, razred O4."
Člen 2
Ta uredba začne veljati z dnem objave v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 23. februarja 2001

Labels: 3
18
17